**Tiszakécske Város Önkormányzata Képviselő-testületének**

**3/2022. (I.27.) önkormányzati rendelete**

**a Tiszakécskei Polgármesteri Hivatal köztisztviselőinek 2022. évi illetményalapjáról**

Tiszakécske Város Önkormányzata Képviselő-testülete Magyarország 2022. évi központi költségvetéséről szóló 2021. évi XC. törvény 62. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, Tiszakécske Város Önkormányzata Képviselő-testületének a Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelete 4. melléklet 1.1.21. pontjában biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság véleményének kikérésével a következőket rendeli el:

**1. §**

E rendelet személyi hatálya a Tiszakécskei Polgármesteri Hivatalban foglalkoztatott köztisztviselőkre terjed ki.

**2. §**

Az 1. § hatálya alá tartozó köztisztviselők illetményalapja 2022. évben 56 850 forint.

**3. §**

Ez a rendelet a kihirdetését követő napon lép hatályba, és 2022. december 31-én hatályát veszti.

**4. §**

E rendelet rendelkezéseit 2022. január 1. napjától kell alkalmazni.

Tiszakécske, 2022. január 27.

Tóth János Gombosné dr. Lipka Klaudia

polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2022. január 27.**

**Gombosné dr. Lipka Klaudia**

**jegyző**